Caminha

Caminha [kaMInja] estas komunumo en la okcidento de la Distrikto Viana do Castelo, Portugalio, Norda regiono (NUTS II) kaj intermunicipa komunumo de la Supra Minho (NUTS III), kun proksimume 1 346 loĝantoj en sia ĉefa urbokerno. Geografio Caminha estas sidejo de la samnoma municipo Caminha kun totala areo de 136,52 km², subdividita en 14 fregezioj, kaj 15 797 loĝantoj en 2021. Ĝi limas norde kun la Provinco Pontevedro, Galegio, Hispanio, trans la rivero Minjo, okcidente kun Atlantiko, nordoriente kun Vila Nova de Cerveira, sudoriente kun Ponte de Lima, kaj sude kun Viana do Castelo. La rivero Minjo enfluas en Atlantikon inter Caminha kaj la hispana urbo Guarda. Ĝi formas parton de la pejzaĝo kaj de la limo kun Hispanio; boatoj transportas kaj homojn kaj aŭtojn trans ĝin. Ĝi enhavas 14 submunicipojn, nome freguesias Âncora, Arga (Baixo, Cima kaj São João), Argela, Caminha (Matriz) kaj Vilarelho (sidejo), Dem, Gondar kaj Orbacém, Lanhelas, Moledo kaj Cristelo, Riba de Âncora, Seixas, Venade kaj Azevedo, Vila Praia de Âncora, Vilar de Mouros kaj Vile. La plej alta pinto de la municipo estas en altebenaĵo de Serra de Arga, proksimume je 800 metroj de altitudo, proksime de la plej alta pinto de tiu montaro, nome Alto do Espinheiro (825 m). Estas multaj vidindaĵoj: preĝejoj, kastelo, muregoj, horloĝturo, fortikaĵoj ktp., multaj el ili iam defendocelaj. Historio Per dokumento de 2a de januaro 1619, Filipo la 2-a de Portugalio (Filipo la 3-a de Hispannio) atribuis al Miguel Luís de Meneses (1565–1637), la titolon de Unua Duko de Caminha, sen sukcedantoj, pro kio la titoloj pasis al lia frato Luís de Noronha e Meneses (1614–1641), Dua Dukoe de Caminha, senkapigita en la regado de D. Johano la 4-a, sen sukcedantoj, pro kio la titolo de Duko de Caminha estis deklarita en la 24a de decembro 1641 (Filipo la 4-a de Hispanio) favore al Maria Brites de Meneses, Tria Dukino de Caminha, vidvino kaj nevino de Miguel Luís de Meneses. Notindaj homoj João Lourenço Rebelo (1610–1661) komponisto. Sidónio Pais (1872–1918) politikisto, armea oficiro kaj diplomato. Vidindaĵoj Preĝejoj de Nossa Senhora da Assunção, de Misericórdia kaj de Santa Clara de Caminha Kastelo kaj muregoj de Caminha Horloĝturo Fontano Chafariz do Terreiro de Caminha Ĉefsalono de la iama urbodomo de Caminha Domo Casa dos Pitas kaj la "Oito Casas" (ok domoj) de rua Direita (Caminha) Municipa Muzeo Paneloj de azuleĥoj de la trajnstacio de Caminha Arkeologiejo de Coto da Pena (Vilarelho) Kapelo kaj Krucmonumento de São Bento, Vila Idalina kaj Casa de Ventura Terra (Seixas) Domo Casa da Torre kaj Gravuraĵoj de Lage das Fogaças (Lanhelas) Krucmonumento kaj bienoj Valindo kaj Loreto (Venade) Rokgravuraĵoj de Chã da Vermelha (Azevedo) Romanika ponto de Vilar de Mouros Fuorto de Ínsua (Moledo do Minho) Fuorto de Lagarteira (Vila Praia de Âncora) Fuorto de Cão (Âncora) Romanika ponto de Abadim (Âncora) Kastrumo Cividade de Âncora Romanikaj kapeloj de iamaj monaĥejoj de São Pedro de Varais (Vile) kaj de São João de Arga (Arga de Baixo) Bildoj Vidu ankaŭ Caminha (stacidomo) Âncora-Praia (stacidomo) Esqueiro (stacidomo) Moledo do Minho (stacidomo) Seixas (stacidomo) Senhora da Agonia (stacidomo) Eksteraj ligiloj Birdobservado en la estuaro de la rivero Minho Portal das Freguesias Freguesias de Portugal turismo en Caminha En tiu ĉi artikolo estas uzita traduko de teksto el vikipedia artikolo Caminha portugale.